CELEX: 62021CN0258
Language: sl
Date: 2021-04-22 00:00:00
Title: Zadeva C-258/21: Predlog za sprejetje predhodne odločbe, ki ga je vložilo Bundesarbeitsgericht (Nemčija) 22. aprila 2021 – Coca-Cola European Partners Deutschland GmbH/R.G.

26.7.2021   
            
            
               SL
            
            
               Uradni list Evropske unije
            
            
               C 297/22
            
         
      Predlog za sprejetje predhodne odločbe, ki ga je vložilo Bundesarbeitsgericht (Nemčija) 22. aprila 2021 – Coca-Cola European Partners Deutschland GmbH/R.G.
      (Zadeva C-258/21)
      (2021/C 297/25)
      Jezik postopka: nemščina
      
         Predložitveno sodišče
      
      Bundesarbeitsgericht
      
         Stranki v postopku v glavni stvari
      
      
         Revidentka: Coca-Cola European Partners Deutschland GmbH
      
         Nasprotna stranka: R.G.
      
         Vprašanji za predhodno odločanje
      
      
                  1.
               
               
                  Ali se z določbo kolektivne pogodbe izvaja Direktiva o delovnem času 2003/88/ES (1) v smislu člena 51(1), prvi stavek, Listine Evropske unije o temeljnih pravicah, če določba kolektivne pogodbe za izredno nočno delo določa višje nadomestilo kot za redno nočno delo?
               
            
                  2.
               
               
                  Če je odgovor na prvo vprašanje pritrdilen:
                  Ali je s členom 20 Listine Evropske unije o temeljnih pravicah združljiva določba kolektivne pogodbe, ki za izredno nočno delo določa višje nadomestilo kot pa za redno nočno delo, če naj se s tem poleg škodljivih vplivov nočnega dela na zdravje izravnajo tudi obremenitve zaradi slabše možnosti načrtovanja izrednega nočnega dela?
               
            
         (1)  Direktiva 2003/88/ES Evropskega parlamenta in Sveta z dne 4. novembra 2003 o določenih vidikih organizacije delovnega časa (UL, posebna izdaja v slovenščini, poglavje 5, zvezek 4, str. 381).